text: Over halvdelen af de gamle er på lykkepiller
  16 januar 2013 kl. 09.23
  Tal fra Billund Kommune viser, at over halvdelen af beboerne på kommunens plejehjem får lykkepiller.
  Det chokerer social- og sundhedsudvalgsformand Kai Bayer. Han vil hellere have de gamle i psykoterapi.
  Det er Ældresagen helt med på.
  ? Psykoterapi er en fremragende idé. Det er meget bedre, at der er nogen, der taler med de gamle, siger Margrethe Kähler, chefkonsulent i Ældre Sagen til JydskeVestkysten.
  - Der er desværre rigtig mange, der får antidepressiva. Nok også for mange. Vi bør nok tage flere ud af medicineringen, siger Michael Dupont, der er formand for Lægeforeningens lægemiddeludvalg, til avisen.
  